laion/Wikipedia-Exotic huggingface dataset:
বাংলাদেশ–মালয়েশিয়া সম্পর্ক

বাংলাদেশ-মালয়েশিয়া সম্পর্ক বলতে বাংলাদেশ ও মালয়েশিয়ার মধ্যে সম্পর্ককে বুঝায়। উভয় দেশের মধ্যেই শক্তিশালী ভ্রাতৃত্বপূর্ণ সম্পর্ক রয়েছে। ঢাকায় মালয়েশিয়ার একটি দূতাবাস রয়েছে এবং কুয়ালালামপুরে বাংলাদেশের দূতাবাস রয়েছে। উভয় দেশ কমনওয়েলথ অব নেশনস, অর্গানাইজেশন অব ইসলামিক কোঅপারেশন, উন্নয়নশীল ৮টি দেশ, জোট-নিরপেক্ষ আন্দোলন এর সদস্য। ১৯৭১ সালে বাংলাদেশের স্বাধীনতা স্বীকার করে প্রথম দেশ গুলোর মধ্যে মালয়েশিয়া অন্যতম। ২০১২ সালে, দুই দেশের এই দ্বিপাক্ষিক বাণিজ্য ১.১৯ বিলিয়ন মার্কিন ডলারে এসে পৌঁছে। মালয়েশিয়া বাংলাদেশের বৃহত্তম বৈদেশিক বিনিয়োগকারীদের মধ্যে অন্যতম। ২৪ ফেব্রুয়ারি ১৯৭২ সালে, মালয়েশিয়ায় তার প্রতিবেশী দেশ ইন্দোনেশিয়ার পাশাপাশি প্রথম মুসলিম দেশ হিসাবে বাংলাদেশের স্বাধীনতা স্বীকার করে। ১৯৯৯ সালের মালয়েশিয়ার প্রধানমন্ত্রী মাথির মুহাম্মদ ২০০০ সালে বাংলাদেশ সফর করেন আবার বাংলাদেশি প্রধানমন্ত্রী শেখ হাসিনা মালয়েশিয়া সফর করেন। উভয়ের সফর সহযোগিতার নতুন এক জগৎ খুলে দিয়েছে এবং বাংলাদেশ থেকে মালয়েশিয়ায় দক্ষ জনশক্তি ধারাবাহিকভাবে রপ্তানি নিশ্চিত করেছে। মালয়েশিয়াতে বাংলাদেশি প্রবেশদ্বার:  বাংলাদেশ "Bangladesh High Commission Kuala Lumpur"। High Commission of the People's Republic of Bangladesh। ১৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৪।  "Official Website of High Commission of Malaysia, Dhaka"। Ministry of Foreign Affairs, Malaysia। সংগ্রহের তারিখ ২১ জানুয়ারি ২০১৪।  "Najib's visit to Bangladesh will further enhance bilateral ties – Bernama"। Bernama। The Malaysian Insider। ১৬ নভেম্বর ২০১৩। ১৮ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  "Bangladesh-Malaysia Bilateral Trade Statistics" (পিডিএফ)। Dhaka Chamber of Commerce & Industry। ২৭ মার্চ ২০১৪ তারিখে মূল (PDF) থেকে আর্কাইভ করা। সংগ্রহের তারিখ ২২ মার্চ ২০১৪।  Salahuddin Ahmed (২০০৪)। Bangladesh: Past and Present। APH Publishing। পৃষ্ঠা 207–। আইএসবিএন 978-81-7648-469-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dr. Abdul Ruff Colachal (৭ মে ২০০৮)। "Bangladesh-Malaysia Ties"। Asian Tribune। সংগ্রহের তারিখ ২১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:মালয়েশিয়ার বৈদেশিক সম্পর্কসমূহ
হাওড়া বোলপুর কবি গুরু এক্সপ্রেস

১৩০১৫/১৬ হাওড়া বোলপুর কবি গুরু এক্সপ্রেস হল একটি এক্সপ্রেস ট্রেন।এই ট্রেনটি ভারতীয় রেলের পূর্ব রেল জোন পরিচালনা করে। ট্রেনটি হাওড়া জংশন থেকে বোলপুরের মধ্যে চলাচল করে প্রতিদিন। ১৩০১৫ সংখ্যার ট্রেনটি হাওড়া জংশন থেকে বোলপুরের যায় এবং ১৩০১৬ সংখ্যার ট্রেনটি বোলপুর থেকে হাওড়া জংশন যায়। এই এক্সপ্রেস ট্রেনটি হাওড়া ও বোলপুরের মধ্যে ১৫৯ কিমি রেলপথে চলাচল করে।এই পথে অতিক্রম খরতঘ সয় প্রয়োজন হয় ৩ ঘণ্টা ০৫ মিনিট। ট্রেনটির সর্বোচ্চ গতিবেগ ১১০ কিমি/ঘণ্টা এবং গড়বেগ ৫৫ কিমি/ঘণ্টা। হাওড়া বোলপুর কবি গুরু এক্সপ্রেস হাওড়া স্টেশন থেকে ব্যান্ডেল বর্ধমান , গুসকরা হয়ে বোলপুর পৌচ্ছায়। "howrah-bolpur-kavi-guru-express-train"।  [www.kolkatabengalinfo.com/2011/11/howrah-bolpur-kavi-guru-express-train.htm "howrah-bolpur-kavi-guru-express-train."] |ইউআরএল= এর মান পরীক্ষা করুন (সাহায্য)।
গুলাম ফাতিমা

গুলাম ফাতিমা (জন্ম: ৫ অক্টোবর, ১৯৯৫) বিশিষ্ট পাকিস্তানি প্রমিলা আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ বোলিংয়ের দায়িত্বে রয়েছেন। লেগ ব্রেক বোলিং করার পাশাপাশি ডানহাতে ব্যাটিং করে থাকেন। ৭ ফেব্রুয়ারি, ২০১৭ তারিখে দক্ষিণ আফ্রিকার বিপক্ষে নাশ্রা সান্ধু’র সাথে তারও ওডিআই অভিষেক হয়। তবে, অভিষেক পর্বটি সুখকর হয়নি তার। কলম্বোর নন্দেস্ক্রিপ্টস ক্রিকেট ক্লাব গ্রাউন্ডে অনুষ্ঠিত ২০১৭ সালের ক্রিকেট বিশ্বকাপের বাছাইপর্বের ঐ খেলায় তার দল ৬৩ রানে পরাজিত হয়েছিল। ২২ এপ্রিল, ২০১৭ তারিখে সানা মীরকে অধিনায়কত্ব করে ২০১৭ সালে অনুষ্ঠিতব্য ক্রিকেট বিশ্বকাপে অংশগ্রহণের জন্য ১৫-সদস্যের তালিকা প্রকাশ করা হয়। এতে তাকেও অন্যতম সদস্যরূপে পাকিস্তান দলে অন্তর্ভুক্ত করা হয়। "Ghulam Fatima"। ESPN Cricinfo। সংগ্রহের তারিখ ১৬ জানুয়ারি ২০১৭।  "ICC Women's World Cup Qualifier, 3rd Match, Group B: South Africa Women v Pakistan Women at Colombo (NCC), Feb 7, 2017"। ESPN Cricinfo। সংগ্রহের তারিখ ৭ ফেব্রুয়ারি ২০১৭।  "Pakistan ring in changes for Women's World Cup 2017"। International Cricket Council। সংগ্রহের তারিখ ২২ এপ্রিল ২০১৭।  কানিতা জলিল পাকিস্তান জাতীয় মহিলা ক্রিকেট দল ২০১৭ মহিলা ক্রিকেট বিশ্বকাপ বাছাইপর্ব ২০১৭ মহিলা ক্রিকেট বিশ্বকাপের দলসমূহ ইএসপিএনক্রিকইনফোতে গুলাম ফাতিমা (ইংরেজি)
বৌদ্ধ ছুটির দিন

বৌদ্ধ ধর্মের পবিত্র উৎসবগুলো প্রধানত পূর্ণিমাকেন্দ্রিক। আর এই উৎসবগুলো উপলক্ষ্যেই মূলত বৌদ্ধ ধর্মাবলম্বীগণ ছুটি উপভোগ করে থাকেন। রাষ্ট্রভেদে এ ছুটিগুলোর কোনটি সাধারণ তথা বাধ্যতামূলক ছুটি আবার কোন কোনটি ঐচ্ছিক ছুটি। বৌদ্ধদের জন্যে সাধারণত সপ্তাহের কোন বিশেষ দিবস বিশেষ পবিত্রতা বহন করে না। তাই, বৌদ্ধ ধর্মাবলম্বী প্রধান দেশগুলোতেও পাশ্চাত্যের সাথে মিল রেখে রবিবার ই সাপ্তাহিক ছুটি উদ্‌যাপন করা হয়ে থাকে। বৌদ্ধদের ধর্মীয় উৎসবগুলো চান্দ্রপঞ্জিকার সাথে সম্পর্কযুক্ত। তাই, বৌদ্ধ ছুটির দিন চাঁদ দেখার উপর নির্ভরশীল।এছাড়া চাঁদ দেখার সময়ের হেরফেরের কারণে বৌদ্ধ উৎসবগুলো বিভিন্ন দেশে বিভিন্ন সময়ে উদযাপিত হতে পারে। বৌদ্ধ উৎসবগুলোর মধ্যে প্রধান তম হলো বুদ্ধ পূর্ণিমা। অধিকাংশ রাষ্ট্রে এ দিনটি সরকারি ছুটির দিন হিসেবে পালিত হয়ে থাকে। বুদ্ধ পূর্ণিমা বৈশাখ মাসের পূর্ণিমা রাতে বুদ্ধ পূর্ণিমা অনুষ্ঠিত হয়। এই রাতে সিদ্ধার্থ গৌতম জন্মলাভ, বুদ্ধত্বলাভ ও মহাপরিনির্বাণ লাভ করেন। তাই, এ দিনটিকে 'বুদ্ধ দিবস' হিসেবেও উদ্‌যাপন করা হয়। এছাড়া, বৌদ্ধ ধর্মাবলম্বীদের ধর্মীয় পঞ্জিকানুসারে পালনীয় সন 'বুদ্ধাব্দ' এর নতুন বছরের সূচনা হয়। ২০১৭ খ্রিষ্টাব্দ সনের মে মাসের বৈশাখী পূর্ণিমায় বুদ্ধাব্দ নববর্ষ ২৫৬১ সনের সূচনা হয়। আষাঢ়ী পূর্ণিমা এই পূর্ণিমায় সিদ্ধার্থ মায়ের গর্ভে আসেন। এছাড়া, যৌবনকালে আষাঢ় মাসের আরেক পূর্ণিমায় তিনি স্ত্রী-পুত্র-রাজ্য সংসার সবকিছুর মায়া ত্যাগ করে গৃহত্যাগ করেন। মধু পূর্ণিমা বুদ্ধ তার শিষ্যদের দুটি দলের মধ্যকার বিরোধ মীমাংসা করতে না পেরে অভিমানবশত এক গভীর অরণ্যে আশ্রয় নেন। সেখানে, একটি হাতি তার সেবা করেন। হাতিকে সেবা করতে দেখে বনের একটি বানরও বুদ্ধের সেবায় নিয়োজিত হয়। বানরটি বুদ্ধকে ভাদ্র মাসের পূর্ণিমা রাতে মধু পরিবেশন করে আপ্যায়ন করে। প্রবারণা পূর্ণিমা বৌদ্ধ ভিক্ষুগণ তিন মাস বর্ষাবাসযাপনের পর কার্তিক মাসের এক পূর্ণিমা তিথিতে প্রবারণা পূর্ণিমা পালন করে থাকেন। এই তিথির সন্ধ্যায় আকাশে হাজারো ফানুস ওড়ানো হয়। এই পূর্ণিমার এক মাসের মধ্যে বৌদ্ধবিশ্বাসানুযায়ী শ্রেষ্ঠতম দানোৎসব তথা কঠিন চীবর দান উদ্‌যাপন করা হয়। মাঘী পূর্ণিমা মাঘ মাসের এক পূর্ণিমা তিথিতে বুদ্ধ তার মহাপরিনির্বাণের ইচ্ছা ব্যক্ত করেন। এতে ভক্তরা ক্রন্দন শুরু করলে তিনি তাদেরকে ধর্মোপদেশ দান করেন। ফালগুনী পূর্ণিমা গৃহত্যাগের পর বহুদিন পর্যন্ত সিদ্ধার্থের সাথে তার বাবা-মা, স্ত্রী-পুত্র কারো সাথে সাক্ষাৎ হয় নি। অবশেষ বহুদিন পর সিদ্ধার্থের সংবাদ জানতে পেরে পিতা তাকে দেখবার জন্যে ব্যকুল হয়ে পড়েন। প্রথমে সাড়া না দিলেও পরে পিতার ব্যাপক অনুরোধের হেতু বুদ্ধ তাদের সাথে ফালগুনী পূর্ণিমায় দেখা করতে আসেন এবং তাদেরকে বিভিন্ন দীক্ষা দান করেন। আশ্বিনী পূর্ণিমা এই পূর্ণিমায় বৌদ্ধ ভিক্ষুগণ আষাঢ়ী পূর্ণিমায় শুরু হওয়া বর্ষাবাস যাপন সম্পন্ন করেন।
অ্যাশলে গ্রীন

অ্যাশলে মিশেল গ্রীন(জন্ম ফেব্রুয়ারি ২১, ১৯৮৭) একজন আমেরিকান অভিনেত্রী এবং মডেল। তিনি পরিচিত আমেরিকান সাহিত্যিক স্টেফেনি ম্যায়ার রচিত 'টোয়াইলাইট (উপন্যাস সিরিজ) এর উপর ভিত্তি করে নির্মিত দ্য টোয়েলাইট সাগা (চলচ্চিত্র ধারাবাহিক) এ এলিস কুলেন ভূমিকায় অভিনয়ের জন্য। গ্রীন জ্যাকসনভিল, ফ্লোরিডা তে জন্মগ্রহণ করেন। তার পিতা-মাতা হচ্ছেন মাইকেল (নিউ ট্যাটাম), যিনি বিমাতে কাজ করেন এবং জো গ্রীন যিনি একজন প্রাক্তন মার্কিন মেরিন সদস্য, তিনি এখন তার নিজের কংক্রিট ব্যবসার মালিক। তিনি মিডিলবার্গ, ফ্লোরিডা, মিডিলবুর্গ এবং জ্যাকসনভিলেতে বেড়ে ওঠেন এবং "ইউনিভার্সিটি ক্রিশ্চিয়ান স্কুলে পড়তেন উলফসন হাই স্কুলে স্থানান্তরের পূর্বে, যখন তিনি দশম শ্রেণীতে ছিলেন। গগ ১৭ বছর বয়সে তিনি ক্যালিফোর্নিয়ার লস এঞ্জেলেসে চলে যান একটি অভিনেয় কর্মজীবন অন্বেষণের উদ্দেশ্যে। গ্রীনের "জো" নামের একজন বড় ভাই রয়েছে। Nick Duerden (নভেম্বর ২০০৮)। "Dusk 'til dawn"। ashleygreenefan.com। জুলাই ৭, ২০১১ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০০৯।  "Ashley Greene on Alexa Chung"। YouTube। জুলাই ১৬, ২০০৯। সংগ্রহের তারিখ জুলাই ১৮, ২০০৯।  Christina Radish (নভেম্বর ১৮, ২০০৮)। "Ashley Greene in "Twilight""। Media Blvd Magazine। ২০ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ নভেম্বর ২০, ২০০৮।  উইকিমিডিয়া কমন্সে অ্যাশলে গ্রীন সংক্রান্ত মিডিয়া রয়েছে। টুইটারে অ্যাশলে গ্রীন ইন্টারনেট মুভি ডেটাবেজে অ্যাশলে গ্রীন (ইংরেজি)
গাগরোন দূর্গ

গাগরোন দুর্গ (হিন্দি/রাজস্থানি - गागरोन का किला) রাজস্থানের ঝালাওয়াড় জেলার হাদোতি এলাকায় অবস্থিত। এটি জল এবং পাহাড় মেশানো দুর্গ। রাজস্থানের ছয়টি দুর্গ, যথা অম্বর, চিতোরগড়, গাগরোন, জয়সলমীর, কুম্ভলগড় ও রান্থামভর দুর্গকে ইউনেস্কো বিশ্ব ঐতিহ্যবাহী স্থানের তালিকাভূক্ত করা হয়েছে। ২০১৩ সালের জুন মাসে প্‌নম পেন-এ অনুষ্ঠিত ৩৭তম বিশ্ব ঐতিহ্য কমিটির অধিবেশনে এই সিদ্ধান্ত নেওয়া হয়। এগুলি সাংস্কৃতিক সম্পত্তি ও রাজপুত সামরিক পাহাড়ি স্থাপত্যের জন্য তালিকাভূক্ত হয়েছে। Decisive Battles India Lost pg 57 by Jaywant Joglekar "Heritage Status for Forts"। Eastern Eye। ২৮ জুন ২০১৩। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৫ – High Beam-এর মাধ্যমে। (সদস্যতা নেয়া প্রয়োজন (সাহায্য))।  "Iconic Hill Forts on UN Heritage List"। New Delhi, India: Mail Today। ২২ জুন ২০১৩। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৫ – High Beam-এর মাধ্যমে। (সদস্যতা নেয়া প্রয়োজন (সাহায্য))।
গ্রে ড্যামন

গ্রে ড্যামন (ইংরেজি: Grey Damon; জন্ম: ২৪ সেপ্টেম্বর, ১৯৮৭) হলেন একজন আমেরিকান অভিনেতা। তিনি ফ্রাইডে নাইট লাইটস ও দ্য নাইন লাইভস অফ ক্লো কিং টেলিভিশন ধারাবাহিকে অভিনয়ের জন্য পরিচিত। ড্যামন লস এঞ্জেলসে বাস করেন। ২০১৫ সালের ২৮ মে তারিখে এনবিসি-তে অ্যাকুয়ারিয়াস নামে ১৩ পর্বের একটি ইভেন্ট সিরিজের প্রিমিয়ার অনুষ্ঠিত হয়। সেই দিন থেকেই উক্ত ধারাবাহিকে ডেভিড ডাকোভনির সঙ্গে অভিনয় করতে শুরু করেন ড্যামন। গ্রে ড্যামনের জন্ম ইন্ডিয়ানার ব্লুমিংটনে। তিনি প্রথম অভিনয় করেন দ্য সিডব্লিউ-র ৯০২১০ ধারাবাহিকের ২০০৯ সালের ৩ ফেব্রুয়ারি তারিখে সম্প্রচারিত পর্বে। এরপর গ্রিক ও টেন থিংস আই হেট অ্যাবাউট ইউ প্রভৃতি কয়েকটি ধারাবাহিকে অপ্রধান চরিত্রে এবং ট্রু ব্লাড ধারাবাহিকে তিনটি পর্বে অভিনয় করেন। ২০১০ সালে ফ্রাইডে নাইট লাইটস ধারাবাহিকের সর্বশেষ সিজনে হেস্টিংস রাকেল চরিত্রে অভিনয় করেন। এটি ছিল একটি নিয়মিত চরিত্র। পরের বছর ড্যামন দ্য নাইন লাইভস অফ ক্লো কিং ধারাবাহিকে ব্রায়ান চরিত্রে অভিনয় করেন। কিন্তু এই ধারাবাহিকটি একটি সিজনের পরেই বাতিল হয়ে যায়। ২০১২ সালে তিনি দ্য সিক্রেট সার্কেল ধারাবাহিকে ছ’টি পর্বে অভিনয় করেন। এবিসি ফ্যামিলি-র টুইস্টেড ধারাবাহিকে ১১টি পর্বে আর্চি চরিত্রে অভিনয় করেন ড্যামন। ২০১১ সালে ড্যামন ডেস্টিনি অ্যান্ড প্যারিসের "ট্রু লাভ" মিউজিক ভিডিওতে প্রধান প্রেমিকের ভূমিকায় অভিনয় করেন। ২০১৩ সালের ২৫ ফেব্রুয়ারি তারিখ থেকে ড্যামন সিডব্লিউ-র "স্টার-ক্রসড" ধারাবাহিকে গ্রেসন চরিত্রে অভিনয় করেন। আগে এই ধারাবাহিকটির নাম ঠিক করা হয়েছিল "অক্সিজেন"। ২০১৩ সালের অগস্ট মাসের গোড়ার দিকে জানা যায়, ড্যামন "আমেরিকান হরর স্টোরি: কোভেন" ধারাবাহিকে অভিনয় করবেন। ২০১৬ সালে ড্যামন ঘোষণা করেন, তিনি "দ্য ফ্ল্যাশ" ধারাবাহিকের ৩য় সিজনে মিরর মাস্টার চরিত্রে অভিনয় করবেন। Hibberd, James (সেপ্টেম্বর ১৫, ২০১১)। "'Nine Lives of Chloe King' cancelled at ABC Family"। Entertainment Weekly। মে ১২, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ৩০, ২০১১।  Gelman, Vlada (অক্টোবর ২৪, ২০১১)। "Exclusive: Secret Circle Recruits Friday Night Lights' Grey Damon for Some Dark Magic"। TVLine. PMC। সেপ্টেম্বর ২১, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ৩০, ২০১১।  Andreeva, Nellie (ফেব্রুয়ারি ২৫, ২০১৩)। "ABC's 'Spy', CW's 'Oxygen' & Amazon's Onion Pilots Add To Casts"। Deadline.com. PMC। সংগ্রহের তারিখ আগস্ট ৯, ২০১৩।  "'American Horror Story: Coven' Photos: Season 3 Set Pictures Emerge"। The Huffington Post। আগস্ট ১, ২০১৩। সংগ্রহের তারিখ আগস্ট ৯, ২০১৩।  Ching, Alfred (আগস্ট ১০, ২০১৬)। "EXCLUSIVE: "THE FLASH" CASTS ITS MIRROR MASTER"। Comic Book Resources। আগস্ট ১১, ২০১৬ তারিখে মূল থেকে আর্কাইভ করা। সংগ্রহের তারিখ মে ১০, ২০১৭।  Are More Rogues Coming To CW's Flash? | Newsbite | That Hashtag Show "Grey Damon stars as Brian Shafe on the NBC series "Aquarius.""। NBC। সংগ্রহের তারিখ এপ্রিল ২২, ২০১৫।  ইন্টারনেট মুভি ডেটাবেজে গ্রে ড্যামন (ইংরেজি)
ফার্সি উইকিপিডিয়া

ফার্সি উইকিপিডিয়া (ফার্সি: ویکی پدیای فارسی) হচ্ছে অনলাইন বিশ্বকোষ উইকিপিডিয়ার ফার্সি ভাষার সংস্করণ। অক্টোবর ২০২৪ অনুযায়ী এই উইকিপিডিয়ায় মোট ১০,১৪,৭৮৯টি নিবন্ধ, ১৩,৪১,০০০ জন ব্যবহারকারী, ৩৩ জন প্রশাসক ও ৯২,৯৬৬টি ফাইল আছে। ফার্সি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৪,০৩,২২,৭১০টি। পরিসংখ্যান ফার্সি উইকিপিডিয়া (ফার্সি)
শিৎসিইয়াং সুড়ঙ্গ

শিৎসিইয়াং সুড়ঙ্গ চীনের পার্ল নদীর উত্তর ভাগ শিৎসিইয়াং নদীখাতের নিচ দিয়ে নির্মিত একটি উচ্চগতির রেল পরিবহন সুড়ঙ্গ। ১০.৪ কিমি দীর্ঘ সুড়ঙ্গটি ১৪০ কিমি দীর্ঘ কুয়াংচৌ, শেনচেন এবং হংকং রেলপথের অংশ। এই রেল সুড়ঙ্গটি উন্নত পদ্ধতিতে নির্মাণ করা হয়েছে ফলে এই সুড়ঙ্গে রেলগাড়ি ৩৫০ কিমি/ঘণ্টা গতিবেগে চলতে পাড়বে। এটি বিশ্বের সর্বোচ্চ গতির রেল সুড়ঙ্গ। এই সুড়ঙ্গটি জলের নিচে (নদীর নিচে) নির্মিত চীনের দীর্ঘতম সুড়ঙ্গ। এই রেল সুড়ঙ্গের মধ্য দিয়ে কুয়াংচৌ থেকে হংকং-এ রেলের মাধ্যমে ৪০ মিনিটে পৌচ্ছানো যায়।–আগে এই পথ অতিক্রম করতে সময় লাগতো ২ ঘণ্টা। কুয়াংচৌ-শেনচেন-হংকং এক্সপ্রেস রেল সংযোগ হল সীমান্ত সম্প্রসারণকারী (অতিক্রম) উচ্চগতির রেলপথ। এই পথে বেজিং থেকে হংকং পৌচ্ছাতে সময় লাগে ৮ ঘণ্টা। এই সুড়ঙ্গের নির্মান শুরু হয় ২০০৭ সালে এবং নির্মান ব্যয় ধার্য হয়েছিল CNY২.৪ বিলিয়ন ; সুড়ঙ্গ নির্মাণ শেষ হয় ২০১১ সালে। এই সুড়ঙ্গ পথে যাত্রী পরিবহন শুরু হয় ২৬ ডিসেম্বর ২০১১ তারিখে। কাই টাক সুড়ঙ্গ "News in Brief"। Railway Gazette। ১৬ এপ্রিল ২০১১। ২৭ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।  "China completes construction of world's fastest underwater railway tunnel"। ১২ মার্চ ২০১১। সংগ্রহের তারিখ ১৪ আগস্ট ২০১১।  "Study on Shiziyang Tunnel Engineering Geology and Shield Tunneling"। ২০১০। সংগ্রহের তারিখ ১৪ আগস্ট ২০১১।  "Shiziyang underwater tunnel ready as part of High Speed Line to Hong Kong"। HSL Zone। ১৫ মার্চ ২০১১। ১৬ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।  "Construction Starts at Shiziyang Tunnel in China"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।
কাই টাক সুড়ঙ্গ

কাই টাক সুড়ঙ্গ (প্রথাগত চীনা: 啟德隧道; সরলীকৃত চীনা: 启德隧道; ফিনিন: Qǐdé Suìdào; ক্যানটোনীয় ইয়েল: kai2 dak1 seui6 dou6), সাধারনত পরিচিত এয়ারপোর্ট টানেল (প্রথাগত চীনা: 機場隧道; সরলীকৃত চীনা: 机场隧道) হল হংকং-এর কোয়লোন এলাকায় অবস্থিত একটি সুড়ঙ্গ। এটি যুক্ত করেছে কোয়লোন বে ও মা টাউ কোক অঞ্চলকে হংকং আন্তর্জাতিক বিমানবন্দরকে (কাই টাক বিমানবন্দর)। এই সুড়ঙ্গটি রুট ৫-এর অংশ। এই সুড়ঙ্গটি সহজেই যুক্ত করেছে সুড়ঙ্গের দুই প্রান্তকে।এই সুড়ঙ্গটি নির্মানের পূর্বে কোয়লোন শহর খেয়া দ্বারা সুড়ঙ্গের অপর প্রান্তের সঙ্গে যুক্ত ছিল। (香港街道與地區) (১৯৭৮), ল্যান্ড ডিপার্টমেন্ট, এইচকেএসএকে.</ref> কাই টাক সুড়ঙ্গ বর্তমানে পরিচালনা ও পরিচর্যা করে গ্রেট লাকি (এইচ.কে.) কোম্পানি লিমিটেট। সুড়ঙ্গটি নির্মান শুরু হয় ১৯৭৫ সালে, কিন্তু এর নির্মান কঠিন হয়ে পড়ে যখন বিমানবন্দরের রানওয়ের নিচে সুড়ঙ্গ খননের কাজ চলতে থাকে, ফলে ১৯৮২ সালের আগে এটি নির্মান করা সম্ভব হয়নি। দ্বীমুখী দক্ষিণ সুড়ঙ্গটি ১৯৮২ সালে উদ্ভোদন হয় বিকাল ৩:০০ ঘটিকায় ২৯ জুন ১৯৮২ সালে। উত্তর মুখী সুড়ঙ্গটি উদ্ভোদন হয় ৮ অক্টোবর ১৯৮২ সালে । এয়ার্পোর্ট টানেল হল হংকং-এর প্রথম শুল্ক মুক্ত সুড়ঙ্গ। কাই টাক বিমানবন্দর বন্ধ হয় ১৯৯৮ সালে। হংকং সরকার আবার এই টানেলের নাম রাখেন কাই টাক টানেল ২ মার্চ ২০০৬ সালে যে সুড়ঙ্গটি প্রভাবিত হয় ২০০৬ সালে , after several years of consultation with groups including the কোয়লোন শহর জেলা কাউনসিল. এই সুড়ঙ্গ পথটি এক জোড়া সুড়ঙ্গ নিয়ে গঠিত।সুড়ঙ্গ দুটির প্রতিটি ৭ মিটার ব্যাস ও ১.২৬ কিমি দৈর্ঘ্য বিশিষ্ট। . দক্ষিণ মুখী সুড়ঙ্গ যানবাহন পরিবহন করে কোয়লোন বে থেকে মা টাউ কোক -এর দিকে। A point of interest is that the eastbound tunnel branches off onto Sung Wong Toi Road. এটি হংকং এর এক মাত্র বড় সুড়ঙ্গ যেটি নির্মান করা হয়েছে কাট এন্ড কভার পদ্ধতিতে। Hong Kong Yearbook 1999, HKSAR. ""Bubbly" opening for airport tunnel"। South China Morning Post। ৩০ জুন ১৯৮২। পৃষ্ঠা 16।  "Airport tunnel fully operational at last"। South China Morning Post। ৭ অক্টোবর ১৯৮২। পৃষ্ঠা 17।  Airport Tunnel renamed as Kai Tak Tunnel - Hong Kong Government press release. Retrieved on May 29, 2008. Hong Kong Guide 2006, Survey and Mapping Office, HKSAR.
মোহাম্মদ আলী (বীর প্রতীক)

শহীদ মোহাম্মদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মোহাম্মদ আলী একসময় যশোর সেনানিবাসে কর্মরত ছিলেন। সেখানে কর্মরত থাকা অবস্থায় শহরের রসুলপুরে জায়গা কিনে বাড়ি করেন। মুক্তিযুদ্ধ চলাকালে তার পরিবারের সদস্যরা জানতে পারেননি তিনি কী অবস্থায় আছেন। স্বাধীনতার পর জানতে পারেন তিনি শহীদ হয়েছেন। বাংলাদেশ সেনাবাহিনীর পক্ষ থেকে জানানো হয় তিনি কালুরঘাটে এক যুদ্ধে শহীদ হয়েছেন। তার স্ত্রীর বাড়িও ছিল মাদ্রাজে। বাংলাদেশে তার কোনো আত্মীয়স্বজন ছিল না। ১৯৭১ সালে তার স্ত্রী-ছেলেমেয়েরা ছিলেন যশোর জেলা শহরে। তার চার মেয়ে এবং দুই ছেলে। অবাঙালি মোহাম্মদ আলীর পৈতৃক বাড়ি ছিল ভারতের মাদ্রাজে। ১৯৪৭ সালে ভারত ভাগের পর সেখান থেকে তিনি একা পূর্ব পাকিস্তানে আসেন। পরে তিনি যোগ দেন পাকিস্তান সেনাবাহিনীতে। ১৯৭১ সালে অষ্টম ইস্ট বেঙ্গল রেজিমেন্টের কর্মরত ছিলেন। তখন এই রেজিমেন্টের অবস্থান ছিল চট্টগ্রামের ষোলশহরে। ২৫ মার্চ রাতে পাকিস্তান সেনাবাহিনী হত্যাযজ্ঞ শুরু করলে অষ্টম ইস্ট বেঙ্গল রেজিমেন্টের বাঙালি সেনা কর্মকর্তা, এনসিও-জেসিও এবং সেনারা জিয়াউর রহমানের (বীর উত্তম) নেতৃত্বে বিদ্রোহ করে মুক্তিযুদ্ধে যোগ দেন। তখন তিনিও তাঁদের সঙ্গে যোগ দিতে আগ্রহ প্রকাশ করেন। কেউ কেউ তার এই আগ্রহে সন্দেহ প্রকাশ করলেও শেষ পর্যন্ত তাকে প্রতিরোধ যোদ্ধাদের দলে অন্তর্ভুক্ত করা হয়। তিনি অষ্টম ইস্ট বেঙ্গল রেজিমেন্টের একটি দলের অধীনে বাঙালিদের সঙ্গে মিলিয়ে পাকিস্তানি সেনাবাহিনীর বিরুদ্ধে যুদ্ধে অংশ নিতে থাকেন। অষ্টম ইস্ট বেঙ্গল রেজিমেন্টের সেনারা চট্টগ্রাম শহর ছেড়ে কালুরঘাটে সমবেত হন ২৯ মার্চ। ৩০ মার্চ সেনাদের একাংশ জিয়াউর রহমানের নেতৃত্বে রামগড়ে যায়। একাংশ কালুরঘাটে থাকে। বাকিরা বান্দরবানের কাছাকাছি অবস্থান নেয়। মোহাম্মদ আলীও সে সময়ে বান্দরবানে ছিলেন। ১১ এপ্রিল কালুরঘাটে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। কালুরঘাটের পতন হলে সেখানে অবস্থানরত মুক্তিযোদ্ধারাও শওকত আলীর (বীর উত্তম) নেতৃত্বে বান্দরবানে সমবেত হন। শওকত আলীর দল সেখানে এক দিন অবস্থান করে রামগড়ে চলে যায়। কিন্তু মোহাম্মদ আলীদের দল বান্দরবানেই অবস্থান করতে থাকে। কয়েক দিন পর পাকিস্তান সেনাবাহিনী তাঁদের আক্রমণ করে। তখন সেখানে ভয়াবহ যুদ্ধ হয়। এই যুদ্ধে মোহাম্মদ আলী যথেষ্ট সাহস ও বীরত্ব প্রদর্শন করেন। যুদ্ধের একপর্যায়ে তিনি শহীদ হন। প্রতিরোধ যোদ্ধারা সেখানেই তাকে সমাহিত করেন। বীর প্রতীক "দৈনিক প্রথম আলো, "তোমাদের এ ঋণ শোধ হবে না" | তারিখ: ১১-১১-২০১১"। ২০১৮-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৭-০৫-১১।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
নিউ ময়নাগুড়ি রেলওয়ে স্টেশন

নিউ ময়নাগুড়ি রেলওয়ে স্টেশন হল ভারতের পশ্চিমবঙ্গের ময়নাগুড়ি শহরের একটি স্টেশন। এটি জলপাইগুড়ি জেলায় অবস্থিত। সমুদ্রপৃষ্ঠ থেকে স্টেশনটির উচ্চতা ৮৬ মিটার। এই স্টেশনের সাংকেতিক নাম হল "এমএনএক্স"। ২৬৫ কিমি (১৬৫ মা) দীর্ঘ ও ১,৬৭৬ মিলিমিটার চওড়া শিলিগুড়ি-যোগিহোপা লাইন ১৯৬৩ সাল থেকে ১৯৬৫ সালের মধ্যে নির্মান করা হয় বাংলা ও আসামের মধ্যে রেল সংযোগের জন্য। Moonis Raza & Yash Aggarwal। "Transport Geography of India: Commodity Flow and the Regional Structure of Indian Economy"। page 60। Concept Publishing Company, A-15/16 Commercial Block, Mohan Garden, New Delhi - 110059। আইএসবিএন 81-7022-089-0। সংগ্রহের তারিখ ৬ আগস্ট ২০১৪।
গজালিয়া আদর্শ মাধ্যমিক বিদ্যালয়

গজালিয়া আদর্শ মাধ্যমিক বিদ্যালয় বাগেরহাট জেলার কচুয়া থানার একটি শিক্ষা প্রতিষ্ঠান। স্থানীয় সচেতন মানুষের ঐকান্তিক প্রচেষ্টায় ১৯৬৯ সালে বিদ্যালয়টি প্রতিষ্ঠিত হয়। পরবর্তীতে বিদ্যালয়টি ১৯৮৫ সালে এমপিওভুক্ত করা হয়। এ বিদ্যালয়টি ৫০ শতক জায়গার উপর প্রতিষ্ঠিত। ৪টি ভবনে ১৪ টি শ্রেণীকক্ষের মাধ্যমে ষষ্ঠ থেকে দশম শ্রেণি পর্যন্ত পাঠদান করা হয় , যার সাথে রয়েছে একটি প্রধান শিক্ষকের কক্ষ, একটি সহকারী শিক্ষক-শিক্ষিকাদের কক্ষ, একটি কম্পিউটার ল্যাব, একটি সমৃদ্ধ বিজ্ঞানাগার ও পাঠাগার । এখানে মোট ছাত্রছাত্রীর সংখ্যা প্রায় পাঁচশত। ১৩ জন শিক্ষক শিক্ষিকা, ১ জন সহকারী গ্রন্থাগারিক, ২ জন তৃতীয় শ্রেণীর কর্মচারী রয়েছে। বিদ্যালয়ে নিয়মিত খেলাধুলা ও সাংস্কৃতিক অনুষ্ঠানের আয়োজন করা হয় এবং জাতীয় দিবসগুলোও যথাযথ ভাবে পালন করা হয় । "গজালিয়া আদর্শ মাধ্যমিক বিদ্যালয়"। ২ মে ২০১৭ তারিখে মূল থেকে আর্কাইভ করা। সংগ্রহের তারিখ ১১ মে ২০১৭।  [১] [ https://www.google.com.bd/maps/place/Gazalia+Adarsha+Secondary+School/@22.7239552,89.8882256,729m/data=!3m1!1e3!4m5!3m4!1s0x39fffbd3aafdf5c3:0x7ab791d9c10bf6c1!8m2!3d22.7239552!4d89.8904143?hl=en গুগল ম্যাপে অবস্থান]।
রণবিজয় সিং

রণবিজয় সিং সিংহা হলেন একজন ভারতীয় টেলিভিশন উপস্থাপক এবং চলচ্চিত্র অভিনেতা। তিনি এমটিভিতে প্রচারিত দু:সাহসিক অনুষ্ঠান এমটিভি রোডিসে উপস্থাপনার মাধ্যমে অধিক জনপ্রিয়তা লাভ করেন। তিনি ভারতের মুম্বাইয়ে বসবাস করেন। রণবিজয়ের বাবা ছিলেন একজন ভারতীয় সেনাবাহিনীর কর্মকর্তা। এরই সূত্রে রণবিজয়ের ৬ষ্ঠ প্রজন্মরা সরাসরি ভারতীয় সেনাবাহিনীর সাথে সংযুক্ত হয়। রণবিজয় তার জীবনে ৯টি বিদ্যালয় পরিবর্তন করেছেন। কারণ, তার বাবা ভারতীয় সেনাবাহিনীর সদস্য হওয়ায় কাজের প্রয়োজনে তার পুরো পরিবারকে ভারতের বিভিন্ন স্থানে স্থানান্তরিত হতে হয়, এমনকি তিনি তার বাল্যকালের অধিকাংশ সময় আবাসিক বিদ্যালয়ে কাটিয়েছেন। তিনি নয়াদিল্লির আর্মি পাবলিক স্কুল হতে পড়াশুনা করেন। এবং দিল্লির হাঁস রাজ কলেজ হতে স্নাতক ডিগ্রি লাভ করেন। Khanna, Aamit (১ ডিসেম্বর ২০১১)। "Travel is an inseparable part of my life: Ranvijay Singh"। Hindustan Times। ১১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৩।  http://www.telegraphindia.com/1100608/jsp/entertainment/story_12540428.jsp "Delhi is an International City: Rannvijay Singh"। ৭ নভেম্বর ২০১২। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৪।  উইকিমিডিয়া কমন্সে রণবিজয় সিং সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে রণবিজয় সিং (ইংরেজি) ইন্সটাগ্রামে রণবিজয় সিং টুইটারে রণবিজয় সিং ইউটিউবে ভিডিও ফেসবুকে রণবিজয় সিং
মারিয়া আল-কিবতিয়া

মারিয়া বিনতে শামʿঊন, যিনি মারিয়া আল-কিবতিয়া (আরবি: مارية القبطية; মৃত্যু ৬৩৭ খ্রি.) বা কিবতীয় মারিয়া নামে অধিক পরিচিত, ছিলেন একজন মিশরীয় খ্রীষ্টান নারী। ৬২৮ সালে তৎকালীন আলেক্সান্দ্রীয় কিবতীয় অর্থডক্স রাজ্যপাল মুকওকিস তাঁকে ও তাঁর বোন সিরিন বিনতে শামউনকে ইসলামের নবী হজরত মুহম্মদের নিকট উপহার হিসেবে প্রেরণ করে। মারিয়া ও তাঁর বোন উভয়ই কৃতদাসী ছিলেন। তাদের মধ্যে তিনি মারিয়াকে গ্রহণ করেন এবং বিয়ে করেন।(Sahih al-Mustadarak Hakim [Published Hyderabad, Deccan], volume 4, page 36). এবং তিনি মুহাম্মদের পুত্রসন্তান ইব্রাহিমকে জন্মদান করেন। এই সন্তান বাল্যকালেই মৃত্যুবরণ করেন এবং এর প্রায় পাঁচ বছর পর মারিয়া মৃত্যুবরণ করেন। "Menoufia, birthplace of most leading figures"। www.egypttoday.com। সংগ্রহের তারিখ ২০২১-০৫-০৬।  al-Tabari, Abu Jafar। The History of al-Tabari, Volume 9: The Last Years of the Prophet। Ismail K. Poonawala কর্তৃক অনূদিত। SUNY Press। পৃষ্ঠা 141।  Ibn Ishaq, The Life of Muhammad, p. 499. Ibn Ishaq, The Life of Muha mmad, p. 653. Ibn Ishaq, translation by A. Guillaume (1955). The Life of Muhammad. Oxford University Press. Tabari (1997). Vol. 8 of the Tarikh al-Rusul wa al-Muluk. State University of New York Press. Ibn Saad The Sira of Muhammad. SeekersHub, Faraz Rabbani
নাশ্রা সান্ধু

নাশ্রা সান্ধু (জন্ম: ১৯ নভেম্বর, ১৯৯৭) লাহোরে জন্মগ্রহণকারী বিশিষ্ট পাকিস্তানি প্রমিলা আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি, নিচেরসারিতে ডানহাতে ব্যাটিংয়ে পারদর্শিতা দেখিয়েছেন তিনি। ৭ ফেব্রুয়ারি, ২০১৭ তারিখে দক্ষিণ আফ্রিকার বিপক্ষে গুলাম ফাতিমা’র সাথে তারও ওডিআই অভিষেক হয়। তবে, অভিষেক পর্বটি সুখকর হয়নি তার। কলম্বোর নন্দেস্ক্রিপ্টস ক্রিকেট ক্লাব গ্রাউন্ডে অনুষ্ঠিত ২০১৭ সালের ক্রিকেট বিশ্বকাপের বাছাইপর্বের ঐ খেলায় তার দল ৬৩ রানে পরাজিত হয়েছিল। খেলায় তিনি নির্ধারিত ১০ ওভারে ৫১ রান দিয়ে ৩ উইকেট পেয়েছিলেন। ২২ এপ্রিল, ২০১৭ তারিখে সানা মীরকে অধিনায়কত্ব করে ২০১৭ সালে অনুষ্ঠিতব্য ক্রিকেট বিশ্বকাপে অংশগ্রহণের জন্য ১৫-সদস্যের তালিকা প্রকাশ করা হয়। এতে তাকেও অন্যতম সদস্যরূপে পাকিস্তান দলে অন্তর্ভুক্ত করা হয়। "Nashra Sandhu"। ESPN Cricinfo। সংগ্রহের তারিখ ১৬ জানুয়ারি ২০১৭।  "ICC Women's World Cup Qualifier, 3rd Match, Group B: South Africa Women v Pakistan Women at Colombo (NCC), Feb 7, 2017"। ESPN Cricinfo। সংগ্রহের তারিখ ৭ ফেব্রুয়ারি ২০১৭।  "Pakistan ring in changes for Women's World Cup 2017"। International Cricket Council। সংগ্রহের তারিখ ২২ এপ্রিল ২০১৭।  ডায়ানা বেগ পাকিস্তান জাতীয় মহিলা ক্রিকেট দল ২০১৭ মহিলা ক্রিকেট বিশ্বকাপের দলসমূহ ইএসপিএনক্রিকইনফোতে নাশ্রা সান্ধু (ইংরেজি)